CELEX: C2006/048/42
Language: sl
Date: 2006-02-25 00:00:00
Title: Zadeva T-237/00: Sodba Sodišča prve stopnje z dne  8. decembra 2005  — Reynolds proti Parlamentu (Uradniki — Napotitev v interesu službe — Člen 38 Kadrovskih predpisov — Politična skupina — Predčasen konec napotitve — Pravica do obrambe — Obveznost obrazložitve — Zaupanje v pravo — Dolžna skrbnost — Zloraba pooblastil — Ničnostna tožba — Odškodninska tožba — Delna razveljavitev sodbe Sodišča prve stopnje — Pravnomočnost)

25.2.2006   
            
            
               SL
            
            
               Uradni list Evropske unije
            
            
               C 48/23
            
         Sodba Sodišča prve stopnje z dne 8. decembra 2005 — Reynolds proti Parlamentu
   (Zadeva T-237/00) (1)
   
   (Uradniki - Napotitev v interesu službe - Člen 38 Kadrovskih predpisov - Politična skupina - Predčasen konec napotitve - Pravica do obrambe - Obveznost obrazložitve - Zaupanje v pravo - Dolžna skrbnost - Zloraba pooblastil - Ničnostna tožba - Odškodninska tožba - Delna razveljavitev sodbe Sodišča prve stopnje - Pravnomočnost)
   (2006/C 48/42)
   Jezik postopka: francoščina
   Stranke
   
      Tožeča stranka: Patrick Reynolds (Bruselj, Belgija) (zastopnika: P. Legros in S. Rodrigues, avocats).
   
      Tožena stranka: Evropski parlament (zastopnika: H. Von Hertzen in D. Moore, zastopnika).
   Predmet zadeve
   Po eni strani razglasitev ničnosti Odločbe generalnega sekretarja Parlamenta z dne 18. julija 2000 o končanju napotitve tožeče stranke v interesu službe k politični skupini „Europe des démocraties et des différences“ in o njeni ponovni vključitvi v generalni direktorat Obveščanje in stiki z javnostmi in po drugi strani zahteva za povrnitev škode, ki je tožeči stranki nastala zaradi te odločbe in zaradi ravnanja te politične skupine in nekaterih njenih članov.
   Izrek sodbe
   
               1)
            
            
               Odločba generalnega sekretarja Parlamenta z dne 18. julija 2000 o končanju napotitve tožeče stranke v interesu službe k politični skupini „Europe des démocraties et des différences“ in o njeni ponovni vključitvi v generalni direktorat Obveščanje in stiki z javnostmi se razglasi za nično v delu, ki se nanaša na obdobje od 15. julija 2000 do 24. julija 2000.
            
         
               2)
            
            
               Parlament je dolžan tožeči stranki plačati znesek, ki predstavlja razliko med osebnim prejemkom, do katerega bi bila tožeča stranka upravičena kot uradnik naziva A 2, plačilni razred 1, in osebnim prejemkom, ki ustreza nazivu LA 5, plačilni razred 3, za obdobje od 15. do 24. julija 2000, pri čemer je k temu znesku treba prišteti še zamudne obresti, ki tečejo od dneva, ko je bil ta znesek dolgovan, do dneva dejanskega plačila. Obrestna mera, ki jo je treba uporabiti, se izračuna na podlagi obrestne mere, ki je bila za zadevno obdobje določena s strani Evropske centralne banke za operacije glavnega refinanciranja, in poveča za dve točki.
            
         
               3)
            
            
               Odškodninska tožba je nedopustna v delu, ki se nanaša na povrnitev škode, nastale zaradi ravnanja skupine EDD in nekaterih njenih članov, ki ni imelo narave odločanja.
            
         
               4)
            
            
               V preostalem se tožbi zavrneta.
            
         
               5)
            
            
               Vsaka stranka nosi svoje stroške.
            
         
      (1)  UL C 302, 21.10.2000.